A fire in a parked bus in shimla at Himachal Pradesh | मुसाफिरों के उतरते ही 5 मिनिट बाद बस में लगी आग, ऐसे बची लोगों की जान
A fire in a parked bus in shimla at Himachal Pradesh
मुसाफिरों के उतरते ही 5 मिनिट बाद बस में लगी आग, ऐसे बची लोगों की जान
Danik Bhaskar | Dec 16, 2017, 12:08 PM IST
बस में लगी आग।
शिमला. यहां शनिवार सुबह एक बस में आग लगने से अफरा-तफरी मच गई। बताया जा रहा है कि बस अडू से सुबह 8 बजे रवाना होकर 9 बजे टूटीकंडी बस स्टैंड (आईएसबीटी, शिमला) पहुंची। यहां पहुंचते ही सभी मुसाफिर उतर गए और ड्राइवर भी गाड़ी को सड़क किनारे पार्किंग में खड़ी कर चला गया। ड्राइवर के जाते ही 5 मिनिट बाद बस में आग लग गई।
DainikBhaskar.com से बातचीत में एचआरटीसी के रीजनल मैनेजर अवतार सिहं ने बताया कि बस की कीमत लगभग 20 लाख रुपए है। आग कैसे लगी इसके कारणों की जांच की जाएगी। हालांकि, शुरुआती जांच में सामने आया है कि बस का इंजन काफी गरम हो रहा था। इसलिए शायद शार्ट सर्किट से यह आग लग गई।
वहीं, प्रत्यक्षदर्शियों का कहना है कि जब उन्होंने बस को आग की लपटों में घिरा देखा तो इसकी सूचना तुरंत बस स्टैंड पर मौजूद अधिकारियों को दी। इसके बाद स्थानीय लोगों और फायर बिग्रेड की मदद से आग पर काबू पाया गया।